Mesto Žilina  na základe § 6 zák. č. 369/1990 Zb., o obecnom zriadení vydáva toto všeobecne záväzné
Nariadenie,
ktorým sa mení a doplna nariadenie č.1/1991 o miestnych poplatkoch

č. 5/2000

§ 9a

Poplatok z reklamy

Ohlasovacia povinnosť

Pôvodné znenie

Poplatník je povinný;
a)	do troch dní odo dňa vzniku poplatkovej povinnosti predložiť MsÚ, oddeleniu podnikateľskej činnosti písomne všetky podklady potrebné pre vyrubenie poplatku z reklamy
b)	viesť podrobnú preukázanú evidenciu príjmov z dohodnutej ceny a odmeny za reklamu, doloženú dokladmi predpísanými pre vedenie účtovníctva

Terajšie znenie

Poplatník je povinný:
a)	umiestniť reklamné zariadenie v zmysle platných právnych predpisov (napr. Stavebný zákon)
b)	viesť podrobnú preukaznú evidenciu príjmov z dohodnutej ceny a odmeny za reklamu, doloženú dokladmi predpísanými pre vedenie účtovníctva
c)	pravidelne polročne pozadu, vždy najneskôr do 15 dní od ukončenia príslušného polroka, predložiť Mestskému úradu v Žiline priznanie k poplatku z reklamy, spolu s kópiami faktúr, dohôd o cene a odmene za reklamu. Na základe priznania vydá Mesto Žilina platobný výmer.
d)	V priznaní k poplatku z reklamy uviesť:
-	presné označenie miesta reklamného panela, tabule (ulica, príp. lokalita)
-	číslo reklamnej plochy
-	meno zákazníka
-	predmet reklamy
-	termín výlepu reklamy
-	cena (odmena) za uskutočnenú reklamu
-	5%-ný poplatok z reklamy
e)	oznámiť Mestskému úradu v Žiline zánik poplatkovej povinnosti, a to najneskôr do 15 dní od vzniku tejto skutočnosti

Splatnosť poplatku

a)	Poplatková povinnosť vzniká dňom umiestnenia reklamy a trvá až do jej ukončenia. V prípade zistenia umiestnenia reklamy pri kontrole v teréne v rozpore s ohlasovacou povinnosťou poverenými pracovníkmi Mestského úradu v Žiline, poplatková povinnosť vzniká dňom kontroly, obdobne pri zistení umiestnenia po dobe ohlásenia ukončenia reklamy poplatková povinnosť trvá.
b)	V prípade, že sa poplatok z reklamy platí vopred, nevzniká poplatníkovi nárok na vrátenie poplatku pri predčasnom ukončení umiestnenia alebo uskutočňovania reklamy.
c)	Ak nebude predmetný poplatok zaplatený včas alebo v správnej výške, mesto ho v zmysle § 11 zák. č. 544/1990 Zb., o miestnych poplatkoch v znení neskorších predpisov zvýši o 50%.
d)	Konanie vo veciach poplatku z reklamy sa uskutočňuje podľa zákona Č. 511/1992 Zb., o správe daní a poplatkov v znení neskorších zmien a doplnkov.

Toto doplnenie nariadenia bolo prerokované v Mestskom zastupiteľstve v Žiline dňa 14.9.2000 a nadobúda účinnosť 15. dňom po vyvesení na úradnej tabuli mesta, t.j. 30.9.2000.

Ing. Ján Slota v.r.
primátor mesta Žilina